**Hei, alle 9-åringer!**

Nå er det snart Tårnagent-helg i Oppdal kirke og alle barn født i 2007 er invitert.

**Tårnagenthelga i år er 7. - 8. mai**

**Lørdag** møter agentene kl. 15.00 i Oppdal kirke. Der skal vi utforske kirka, Bibelen og kirketårnet. Det blir mat i 17-tida og vi er ferdig kl. 20.00.

**Søndag** treffes vi igjen i kirka kl. 09.30 og holder på til ca. kl. 13.00. Foreldre, søsken, besteforeldre og faddere er velkommen til Tårnagent-gudstjeneste kl. 11.00 og til kirkekaffe etterpå.

**Kirketårn, oppdrag og mysterier** Hva skjer? Vi skal opp i tårnet og sjekke kirkeklokkene og tårnseiler-kassene. Nede i kirka skal vi lete etter symboler, telle engler og gå på løvejakt. Du blir sendt på oppdrag i alle rom og bak alle dører. Og vi skal løse mysterier i Bibelen. Vi kikker inni orgelet og tester sangstemmen. Og så har vi noen koselige kirkerotter du skal få hilse på.

**Englevakter** Til dere som nå får en tårnagent i huset: Vi trenger Englevakter! Vil du være en? En Englevakt er en voksen som er med noen timer i løpet av helga, følger barna opp i kirketårnet, hjelper til med maten, m.m.

**Påmelding** Vi ber om at påmelding for både Tårnagenter og Englevakter skjer innen Kristi himmelfartsdag, 5. mai. Send inn skjemaet, en epost eller ring oss.

Når vi mottar påmelding, får agentene et passord som må oppgis for å komme inn til Tårnagenthelga. Sjekk ut mer på [www.tarnagentene.no](http://www.tarnagentene.no). Det koster ingenting å delta.

**Velkommen som Tårnagent - i Oppdal er det en Toppagent.**

**Hilsen oss i - trosopplæring i Oppdal**



***Litt informasjon til foreldre og foresatte:***

***Tårnagenthelga*** *er en del av Den norske kirkes trosopplæring for alle døpte barn og ungdommer. Her i oppdalsmenighetene kalles undervisninga for* ***TOPP - trosopplæring i Oppdal****, og planen vår inneholder ca. 225 timer med undervisning, bibelfortelling, aktiviteter, gudstjenester og opplevelser i løpet av oppveksten. Ved døpefonten sa dere ja til at barnet skal få kristen opplæring og vi håper derfor at ditt barn blir med. Tilbudet er også åpent for barn som ikke er døpt.*

*\*\*\**

*Vi sender denne invitasjonen til alle barn som er født i 2007*

*og som står i medlemsregisteret for Den norske kirke. Barn som ikke*

*er døpt, men som har foreldre som er medlemmer, en eller begge, er ført som «tilhørende» i registeret, dersom foreldrene ikke har meldt*

*fra om annet. Dersom dere mener det er feil i registeret*

*ber vi dere ta kontakt med menighetskontoret*

*på tlf. 72 40 42 90, eller send en epost til*

*arne@oppdal.kirken.no**.*

*Vet dere om noen som av ulike grunner ikke har fått*

*denne invitasjonen, men som gjerne vil bli med,*

*be dem ta kontakt med oss!*

*\*\*\**

*Vi ønsker å ta bilder under arrangementet, til bruk på kirkens hjemmeside, i brosjyrer o.l. Dersom dere ikke vil at barnet skal være*

 *med på slike bilder, ber vi dere gi beskjed ved påmelding.*

*\*\*\**

*Vi ønsker også å ta vare på epostadressen dere sender påmeldingen fra. Da kan vi nå dere på en enkel måte når vi senere har andre tilbud*

*som er aktuelle for deres barn. Kontakt oss dersom dere*

*ikke ønsker at vi tar vare på epostadressen.*

 **Påmelding til Tårnagent-helg 7. - 8. mai 2016**

|  |
| --- |
| Navn på Toppagent: |
| Adresse: |
| Spesielle ting vi bør vite: (- allergier, handikap, e.l.) |

|  |
| --- |
| Navn på foresatt 1: |
| Mobil: |
| Epost:  |
| Kan du være englevakt? Lørdag: JA / NEI Søndag: JA / NEI |

|  |
| --- |
| Navn på foresatt 2: |
| Mobil: |
| Epost:  |
| Kan du være englevakt? Lørdag: JA / NEI Søndag: JA / NEI  |

|  |
| --- |
| **Post:** Oppdal menighetskontor, Aunevegen 22, 7340 Oppdal**Epost:** arne@oppdal.kirken.no**Telefon:** 72 40 42 90**Topp-agentsjef:** Arne Aspeland - mobil: 918 18 315 |